अभय सिंह (मारवाड़)
महाराजा अभय सिंह राठौड़ (7 नवंबर 1702 - 18 जून 1749) मारवाड़ (जोधपुर साम्राज्य) के राजा थे जिन्होंने 24 जून 1724 से 18 जून 1749 तक शासन किया। अभयसिह का पुत्र रामसिंह था। अपने पुत्र के असंगति वाले व्यवहार से अभयसिह क्षुब्ध था। उसने एक दिन सभी प्रमुख सरदारो को इकट्ठा कर चर्चा की। उसने कहाँ कि यदि सरदारो को लगता है कि मेरा पुत्र अयोग्य हैं तो मै अभी से उसे कुछ छोटी मोटी जागीर देकर हटा देता हूँ। लेकिन सामंतो ने विश्वास दिलाया कि अगर उनके मान सम्मान मे कोई ठेस नहीं पहुंचती है तो वे रामसिंह के लिए सदैव हाजिर रहेगे। लेकिन रामसिंह का चाल चलन ठीक नहीं रहता है। वह अमिया नामक नगारची की बहन को अपनी पासवान बना देता है। अमिया को मुसाहिब बना देता है। रिया के सामंत से उसका एक चाकर विजिया देवासी जबरदस्ती छीन लेता हैं। ऐसे कई कारणों से अभयसिह का पुत्र लंबे समय तक शासन नहीं कर पाता है। उसका चाचा,बखतसिह मारवाड़ पर कब्जा कर देता है।